  Майя Бывальцева Вавож ёросысь «Колос» возёсысь зоотехник-селекционер Анастасия Матвеева «Поле чудес» телепрограммаын шудӥз. Со сярысь Удмуртиысь тӧролэн но кивалтэтлэн пресс-службазы ивортӥз. Программаез эфирын 30-тӥ толсуре москва дыръя 19 час 30 минутэ возьматозы. Программалэн выль ар выпускез матэктӥсь Ошлэн раезлы сӥземын, соин ик отчы кунысь пудо вордон удысын ужасьёс пыриськозы. Россиысь гурт возёсъя министерстволэсь ӧтёнзэ Владимир, Москва, Орёл, Рязань, Ленинград, Брянск улосвылъёс, Алтай шаер, Татарстан но Удмуртия басьтӥзы. Удмуртия агропром удысысь одӥгзэ валтӥсь ӧнерчиез Анастасия Матвееваез бырйиз, со 2018-тӥ арын зоотехникъёс-селекционеръёс пӧлысь устозэ ӧнерчиез быръёнъя огъяросси конкурсын азвесь медаль утӥз. Озьы ик съемкаосы Шаркан ёросысь «Тулкым» ансамбль пыриськиз Нялтас вераса, 2021-тӥ ар Удмуртиын Гуртлэн ареныз ялэмын. Тегъёс: Вавож Москва Удмуртия гуртвозёс телевидение  